
Mi živimo Dinflićevu viziju... 


Svake godine od ubistva Zorana 
Đinđića oko 12. marta kroz medi- 
je smo zasuti naricanjem liberal- 
fanatika nad tužnom sudbinom 
tranzicionog premijera, jednog od 
istaknutijih pristalica divljeg ka- 
pitalizma i pljačkaške privatizacije u 
Srbiji, likvidiranog od strane svojih 
dotadašnjih saradnika... Kult po- 
kojnog prvog-među-jednakima- 
od-kriminalaca-na-vlasti pokušava 
se stvoriti repeticijom selektivno 
prikazivanih činjenica vezanih za 
Đinđićevo delovanje, tendenciozno 
zaboravljanje mračnih i opskurnih 
njuški sa kojima je ovaj blisko sa- 
rađivao, i, pored patetičnih tirada 
o ubijenoj budućnosti, insistiranju 
na “viziji” koji je dotični navodno 
gajio, a koju, po sudu fanova, većina 


danas aktuelnih političara nema. 
No, pored maglovitog insisitranja na 
modernizaciji (a zapravo, u praksi, 
vesternizaciji društva) i “odgovorno- 
sti”, ta vizija nikada nije previše jasno 
formulisana, pa se postavlja pitanje - 
kakva je to vizija i šta ona prikazuje? 
Onespokojavajući odgovor na to 
pitanje je da mi svi, radnička klasa 
Srbije, danas živimo viziju Zorana 
Đinđića. “Vizija” Zorana Đinđića 
zapravo predstavlja model Srbije in- 
tegrisane u globalni kapitalistički po- 
redak Ono što odbijaju da nam kažu 
je da u kapitalizmu nisu svi bogati, ni- 
su svi centri sistema - poput zapadne 
Evrope ili SAD-a - ne, da bi centri 
kapitalističkog sistema bili bogati, 
“sređeni” i sve ono što se prodaje kao 
razlog za tranziciju ka takvom siste- 


mu, nužno mora postojati periferija 
koja je eksploatisana, i čije stanovni- 
štvo svojim ukradenim radom plaća 
životni standard populacije u centru, 
i vladajućim klasama širom sveta. 
Srbija danas, opljačkana, uništena, sa 
milionima nezaposlenih, stotinama 
hiljada siromašnih, bednim radnici- 
ma i uništenim dostojanstvom čitave 
radničke klase je upravo vizija koju je 
pokušavao da nametne vizionar od 
voska Đinđić. Da li je to zaista vizija 
koja nam je potrebna? 



Beograd: Radnici Instituta 
„Kirilo Savić“ započeli štrajk 

Radnici beogradskog Instituta ,,Ki- 
rilo Savić” stupili su u štrajk zbog 
duga Instituta od oko 500 miliona 
dinara i 17 neisplaćenih zarada rad- 
nicima. Osnovni zahtev štrajkača 
je isplata dve prosečne zarade, do- 
dajući da neće odustati od zarada 
koje nisu dobili od oktobra 2012, i 
doprinosa koji nisu uplaćivani od 
avgusta 2011. Zaposleni u ovom in- 
stitutu su se prvi put 2012. godine 
obratili Agenciji za borbu protiv 
korupcije, ali i Ministarstvu rada, 
Ministarstvu nauke, Poreskoj upra- 
vi, zaštitniku građana, premijeru i 
svim relevantnim institucijama, ali 
niko nije reagovao. 


Novi Sad: Protest radnika 
prevarenih u tranziciji 

Nekoliko desetina radnika pro- 
palih preduzeća održali su pro- 
test u centru Novog Sada tražeći 
da državni organi reaguju i pre- 
ispitaju postupke privatizacije. Na 
skupu su bili uglavnom nekada- 
šnji radnici firmi „Milan Vidak”, 
,,Varadin“, ,,Jugodent“, ,,Jugoalat“ i 
drugih preduzeća koja su propala 
u proteklih desetak godina nakon 
privatizacije. Glavni zahtevi su im, 
pored preispitivanja privatizacije, 
isplata zaostalih zarada, spajanje 
staža, rešavanje sudskih postupa- 
ka i isplate po tužbama koje 
su mnogi od njih dobili protiv 
nekadašnjih firmi. 


Kragujevac: Uprkos obećanjima 
Vlade, rasprodaje se imovina 
„Autosaobraćaja" 

Jedan od pet preostalih autobusa 
preduzeća ,,Autosaobraćaj“ prodat 
je na aukciji zbog dugovanja, i pored 
uveravanja PPV Vučića da će se naći 
rešenje u novim poskmma sa novim 
rukovodstvom. Od svih obećanja vla- 
de ispunjena je samo pozajmica od 
40.400 dinara, koju radnici treba da 
vraćaju sa kamatom. U „Autosobraća- 
ju” je ostalo 157 zaposlenih koji su 
dobilisamojedanminimalacod 16.000 
dinara. Uz to, nemaju overene knjiži- 
ce, duguje im se 12 plata. Zbog prodaje 
najboljeg autobusa koji je firma imala, 
15 radnika ove firme u restruktuira- 
nju je stupilo u štrajk glađu. 


“UPRAVLJAČI NISU POTREBNI, N1 VLAPAR, N1 PRŽAVA, SVE JE TO NASILJE.” Meša Selimovic 






Preporučujemo film 


Poslednji valcer u Sarajevu 
(1990) 

U Sarajevo, koje 
je 1914. pod 
Austrougarskom 
okupacijom, u 
posetu dolazi 
Franc Ferdinand, a mladobosan- 
ci mu pripremaju vatreni 
doček... Zasnovano na istinitim 
događajima. 

Catch-22119701 

Priča o 

vazduhoplovnoj 
bazi iz koje 
poleću američki 
bombarderi 
u Drugom 
svetskom ratu. 
Pilotima i po- 
sadama stalno 
se postavljaju dodatni zahtevi i 
povećava broj misija koje moraju 
da obave da bi mogli da odu ku- 
ći, i tako u nedogled. Čini se da je 
ludilo jedino rešenje. I, zaista, svi 
počunju da lude... 

Cabaret (1972) 

U jezivoj 

atmosferi 
sunovrata 
civilizacije i 
uspona naci- 
zma krajem 
dvadesetih i 
početkom tri- 
desetih prošlog 
veka u Nemačkoj, ova priča za 
glavne junake ima Amerikanku 
koja igra i peva u kabareu, dvoji- 
cu njenih ljubavnika i njihove 
međusobne odnose. 


Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ZAGREBIDUBUE k 

Represiia nad bosanskim ustanicima 


Као što je Direktna akcija ranije 
javljala, nakon gušenja ustanka 
u Bosni kompradorska uprava je 
krenula sa pojačanom represijom i 
pokušajima kanalisanja gneva koji 
je nedavno eksplodirao. U nastavku 
prenosimo informacije dobijene od 
Balkanskog anarhističkog crnog 
krsta iz Sarajeva o represiji koja je 
usledila nad učesnicima pobune. 

Nihad Trnka, jedan od demon- 
stranata, uhapšen u petak, 7. marta 
u Sarajevu. 8. marta je, nakon 
kriminalističke obrade, prebačen 
iz FUP-a u Tužilaštvo Bosne i Her- 
cegovine. Uz njega je uhapšen i 
Salem Hatibović, koji je optužen za 
donošenje benzina i molotovljevih 
koktela, a o kojem nemamo više 
informacija i ne poznajemo ga, i još 
5 osoba. 

Nihad Trnka ima 22 godine i došao 
je na proteste jer radi u firmi u kojoj 
četiri mjeseca nije dobio platu. Trn- 
ka je tokom protesta nosio „anoni- 
mus” masku. Prije nego je stavio 
masku na lice, uslikan je. Optužen 
je za bacanje molotovljevog koktela 
na zgradu Predsjedništva i ulaska 
u nju. 8. marta mu je i pretrešena 
porodična kuća, međutim maska i 
torba sa snimaka nisu pronađene. 
Njega se optužuje i za paljenje Ar- 
hiva Bosne i Hercegovine. Inače, 
spaljivanje Arhiva je medijski spin 
koji je pušten u javnost odmah na- 

Daliste 
znali o 

...da jeamerički časopis 
Tajm 1938. godine za 
ličnost godine progla- 

sio Adolfa Hitlera? 

ч _ J 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


kon što je zapaljen prvi sprat zgra- 
de Predsjedništva. Mediji i policija 
pokušavaju da proguraju priču o 
tome da je Arhiv zapaljen i izgoren. 
Važno je istaći činjenicu da se, kao 
prvo, čitav Arhiv ne nalazi u zgradi 
Predsjedništva, već samo mali dio 
- iako se pokušava prodati priča da 
je čitava istorija BiH izgorila; kada 
je zgrada Predsjedništva zapaljena, 
okupljeni pojedinci su ušli u zgra- 
du i spasili 99,9% građe Arhiva. 

Nihad je preuzeo odgovornost za 
ovo djelo. Trenutno mu se stavlja 
na teret počinjenje krivičnog djela 
Terorizma (čl. 201 KZBiH, u vezi sa 
čl. 156 KZBiH - Napad na ustavni 
poredak). 10. marta Nihadu je od- 
ređen jednomjesečni pritvor. Pre- 
ma ovoj odluci, pritvor može da 
traje do 7. aprila 2014. godine ili do 
nove odluke suda. Sud je Nihadu 
odredio pritvor jer „može uticati na 
svjedoke, saučesnike ili prikrivače” i 
jer bi „puštanje Nihada na slobodu 
rezultiralo prijetnjom narušavanja 
javnog reda.” 

Anarhistički Crni Krst je defini- 
sao Trnku kao osobu zatvorenu 
zbog aktivnosti koje je počinio u 
namjeri da se odupre ugnjetava- 
nju i pridonošenju ubrzavanja 
sprovedbe ravnopravnog, održivog, 
besklasnog društva utemeljenog na 
samoopredjeljenju i slobodi. 

Uskoro ćemo objaviti na koji na- 
čin ćete biti u mogućnosti da mu 
pomognete. Planirano je skupljanje 
novca za plaćanje advokata. Neki 
drugovi su pokrenuli inicijativu i 
traže da se sporedna ulica prema 
Predsjedništvu nazove po Nihadu. 


ШКШОШ?! 

A3TAJCBIL0 

SINDONĆI'CEM? 

















AKTUILNO 


Naš izbor |e BOJKOT 

Kada bi izbori bilo šta mogli da zaista promene, odavno 
bi bili zabranjeni. 



Mi ćemo u nedelju 16. marta 2014. 
godine izabrati da bojkotuje- 
mo parlamentarne izbore. Razni 
analitičari, omladine političkih 
partija i mediji nam govore kako 
je bojkot izbora znak pasivizacije 
i depolitizacije stanovništva, ali 
to nije istina jer osim pasivnog 
bojkota postoji i aktivni bojkot. 
Izbore ćemo bojkotovati ne zato 
što smo apatični ili „nemamo 
za koga da glasamo“ ili zato 
što smo ,,razočarani“. Izbore 
ćemo bojkotovati zato što 
svesno odbacujemo čitav parla- 
mentarni sitem koji je samo 
maska i dekoracija kapitalizma, 
čije su pravo lice eksploatacija, 
siromaštvo, poniženje, uništenje 
životne sredine, rat... 

Ovi izbori neće biti nimalo dru- 
gačiji od bilo kojih prethodnih - na 
njima radnička klasa ne može niš- 
ta da dobije jer oni ne mogu ništa 
da promene. Buržoaski izbori slu- 
že da bi među radnicima održavali 
iluziju da njihove glasove neko slu- 
ša i da oni odlučuju o budućnosti 
društva u kojem žive - dok je istina 
upravo suprotna. Parlamentarna 
demokratija je kapitalistička šare- 
na laža čija je jedina uloga da zave- 


de, zbuni i amortizuje nezadovoljstvo 
radničke klase kroz biranje različi- 
tih lica na različite položaje, a uvek 
u službi vladajuće klase. Ta lica se 
među sobom ni u čemu suštinski 
ne razlikuju, već, ih naprotiv, uvek 
spajaju isti prezir prema proletarijatu 
i želja da ga večito eksploatišu. Rad- 
nička klasa ne treba da se nada da 
će išta dobiti od ovih ili bilo kojih 
drugih izbora. Kada bi izbori bilo šta 
mogli da zaista promene, odavno bi 
bili zabranjeni. 

Treba ponovo naglasiti, jer to 
nikada ne smemo zaboraviti, da su 
sva prava, poput prava na osmo- 
časovni radni dan, prava na štrajk, 
sindikalno organizovanje, zdrav- 
stveno osiguranje itd, izborena ge- 
neralnim štrakovima, protestnim 
pokretima, ustancima i revolucija- 
ma, izborena na radnim mestima, u 
fabrikama, na ulicama - a ne u par- 
lamentu. Danas nam se ova prava 
sitematski oduzimaju i upravo se u 
parlamentima ukidaju višedecenij- 
ske tekovine radničke borbe. 

Sam bojkot izbora nije dovoljan. 
Masovnim neizlaskom na birališta 
poručujemo vladajućoj klasi da ne 
verujemo u njihove priče i njihov 
sistem, da ne pristajemo na njihove 


laži i da odbijamo da učestvuje- 
mo u daljem uništavanju naših 
života. To je prvi korak. Sledeći 
korak mora biti aktivan otpor, 
organizovanje i borba za bolje us- 
love života i rada. Radnička klasa 
se mora organizovati u direktno 
demokratske sindikate i pokrenu- 
ti aktivne borbe na radnim mes- 
tima i u lokalnim zajednicama, 
jer je status quo neprihvatljiv, 
besmislen i monstruozan. 

Ovog 16. marta pozivamo radni- 
čku klasu Srbije na bojkot izborne 


Sva prava radnika, poput 
prava na osmočasovni 
radni dan, prava na štrajk, 
sindikalno organizovanje, 
zdravstveno osiguranje 
itd, izborena su 
generalnim štrakovima, 
protestnim pokretima, 
ustancima i revolucijama, 
izborena na radnim 
mestima, u fabrikama, 
ulicama - a ne u 
parlamentu. Danas nam 
se ova prava sitematski 
oduzimaju i upravo se u 
parlamentima ukidaju 
višedecenijske tekovine 
radničke borbe. 


farse i na samoorganizovanje 
odozdo protiv kapitalističkog 
sistema. Jedino organizovanje 
radnika na slobodarskim osnova- 
ma može imati istinskog uspeha 
i jedino ono može utabati put ka 
transformaciji ovog društva u ko- 
me život postaje težak i mučan do 
neizdržljivosti. Budućnost je ili u 
izgradnji društva dostojnog čoveka 
ili budućnosti neće ni biti. Ono što 
je sasvim sigurno: budućnost nije u 
novim parlamentarnim izborima. 
Oni nam neće doneti ništa dobro. 






Malme, Švedska. Pripadnici fašističke 
Partije Šveđana napadali su noževima 
učesnike osmomartovske proslave koji su 
se, nakon učešća na proslavi Međunarod- 
nog dana žena, kasno noću vraćali kućama. 
Jedna osoba sa teškim povredama glave 
smeštena je na intenzivnu negu, a još troje 
je izbodeno po rukama i grudima. Nacisti 
su čekali žrtve u blizini Folketsparka, u 
kojem se održavao osmomartovski festival, 
što potvrđuje da je napad bio planiran. 

Jedan od teže povređenih je 25-godišnjak 
koji je aktivno učestvovao u pokretu pro- 
tiv rasizma i homofobije među fudbalskim 
navijačima. Među napadačima na učesnike 
osmomartovske proslave bio je i istaknu- 
ti član Partije Šveđana, Andreas Karlson, 
koji je nožem napao jednu aktivistkinju 
feminističkog pokreta. On je, inače, kao 
dobrovoljac na strani ukrajinskih fašista 
učestvovao u nedavnom prevratu u Ukra- 
jini, a u Švedsku se sa svojom bandom vra- 
tio baš uoči 8. marta. 

Ministar inostranih poslova Švedske 
Karl Bilt nedavno je izjavio da ukrajin- 
sku Svobodu, organizaciju koja je u se- 
strinskim odnosima s Partijom Šveđana, 
čine „evropske demokrate koji se zalažu 


za iste vrednosti kao i mi (Šveđani) K , 
a ovo minimiziranje i normalizacija 
fašista od strane samog vrha države sva- 
kako je poslužilo kao zeleno svetlo za 
preduzimanje aktuelnih nasilnih akcija 
fašista u Švedskoj. 

Osmomartovskom podmuklom napadu 
fašističkih kukavica prethodilo je nekoliko 
nedavnih incidenata u Malmeu i okolini, 
među kojima je bilo i podmetanje požara 
u jednoj srednjoj školi i razbijanje prozo- 
ra na kancelarijama socijaldemokratske 
omladine. Služba bezbednosti i policija 
Švedske uporno negiraju političku po- 
zadinu ovih napada, kvalifikujući ih kao 
„obračune zaraćenih bandi“, a isto tako su 
pre nekoliko meseci ignorisali upozorenja 
da Švedski pokret otpora priprema napad na 
antirasističke demonstracije u Kartropu. 

Fašistička pretnja se očigledno ne shva- 
ta ozbiljno, ne samo u Švedskoj nego i 
u celoj Evropi. Fašističko nasilje se be- 
zazleno kvalifikuje kao „izbijanje tuča 
među mladim ljudima“ ili kao „fenomen 
ekstremizma“. Zanemaruje se činjenica da 
se švedski fašisti obučavaju za ulične bor- 
be u saradnji i u neposrednim kontaktima 
sa srodnim fašističkim organizacijama u 


Evropi: Jobikom u Mađarskoj, Svobodom 
u Ukrajini i Zlatnom zorom u Grčkoj. 

Inače, Partija Šveđana se, osim što ovih 
dana sprovodi ulično nasilje, priprema i za 
učešće na izborima u septembru. 

Epilog ukrajinske „revolucije” - Nova vlada 
u Kijevu najavljuje žestoke mere štednje 

Nova desničarska vlada u Kijevu 
priprema žestoke mere štednje, u skladu sa 
očekivanjima potencijalnih međunarod- 
nih finansijera poput MMF-a, koje 
uključuju i smanjenje penzija za 50%. 
Mere štednje bi mogle da počnu da se 
primenjuju već ovog meseca. 

To je epilog još jedne „uspešne” revoluci- 
je koju je finansirao krupni kapital iz 
Amerike i Evropske unije. Narod Ukraji- 
ne, nakon terora prethodne diktatorske 
vlasti, počinje sad da oseća na svojoj koži i 
sve blagodeti „slobode” i „demokratije”. 

Jedino što se dobro u ovom sveopštem 
ukrajinskom zlu može dogoditi jeste to 
da beda, kojom su ukrajinski desničarski 
evrofanatici „nagradili” narod za borbu sa 
prethodnim režimom, bude podsticaj naro- 
du da se obračuna s lažnim revolucionarima 
i izvede istinsku, slobodarsku revoluciju. 


Centar za liberterske studije predstavlja: 

Mira Bogdanović: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 




VEC CETIRI DANATRAJE STRAJK 130 RUDARA U RUDNIKU U 
HRASTNIKU, U SLOVENIJI. ONI NE DOBIJAJU PLATE, NE UPLAĆUJU 
IM SE DOPRINOSI, A VLADA NAMERAVA DA UGASI CELOKUPNU 
RUDARSKU INDUSTRIJU. CELO ZASAVLJE PODRŽAVA ŠTRAJK. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















